รัฐบาล เผย คุณภาพอากาศภาคเหนือโดยรวมดีขึ้น ย้ำเจ้าหน้าที่เร่งปฏิบัติการอย่างไม่หยุดหย่อน
รัฐบาล เผย คุณภาพอากาศภาคเหนือโดยรวมดีขึ้น ย้ำเจ้าหน้าที่เร่งปฏิบัติการอย่างไม่หยุดหย่อนพลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า สถานการณ์ไฟป่าหมอกควันภาคเหนือโดยรวมดีขึ้น แต่ยังคงมีผลกระทบอยู่ 3 จังหวัดคือ จังหวัดแม่ฮ่องสอน เชียงใหม่ และจังหวัดเชียงราย โดยที่ท่าอากาศยานเชียงใหม่สามารถมองเห็นดอยสุเทพได้ชัดเจนขึ้น ในช่วงวันหยุดนี้พลเอก ประยุทธ์ จันทร์โอชา นายกรัฐมนตรี ยังคงเฝ้าติดตามสถานการณ์ปัญหาฝุ่น ไฟป่า และหมอกควันในพื้นที่ภาคเหนืออย่างใกล้ชิด และได้รับรายงานจากหน่วยงานที่เกี่ยวข้องอย่างต่อเนื่อง โดยพบว่าจุดความร้อนหรือ Hotspot โดยรวมวันนี้ลดลงจากวันที่ 2 เมษายนอย่างมาก จาก 1,969 จุด เหลือ 375 จุดใน 9 จังหวัด แต่บางพื้นที่จุด Hotspot มีขึ้นมีลงตามสภาพอากาศและภูมิประเทศ ซึ่งเจ้าหน้าที่ทุกฝ่ายเร่งปฏิบัติการอย่างไม่หยุดหย่อนนายกรัฐมนตรี ขอบคุณและให้กำลังใจเจ้าหน้าที่ทุกนาย พร้อมกำชับให้จังหวัดดูแลสุขภาพอนามัยของประชาชนอย่างทั่วถึง โดยเฉพาะกลุ่มเสี่ยงเช่น เด็ก ผู้สูงอายุ และผู้ป่วย